CELEX: 62008CN0279
Language: lv
Date: 2008-06-25 00:00:00
Title: Lieta C-279/08 P: Apelācijas sūdzība, ko 2008. gada 25. jūnijā iesniegusi Eiropas Kopienu Komisija par Pirmās instances tiesas (piektā palāta paplašinātā sastāvā) 2008. gada 10. aprīļa spriedumu lietā T-233/04 Nīderlandes Karaliste, ko atbalsta Vācijas Federatīvā Republika/Eiropas Kopienu Komisija

30.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 223/30
            
         Apelācijas sūdzība, ko 2008. gada 25. jūnijā iesniegusi Eiropas Kopienu Komisija par Pirmās instances tiesas (piektā palāta paplašinātā sastāvā) 2008. gada 10. aprīļa spriedumu lietā T-233/04 Nīderlandes Karaliste, ko atbalsta Vācijas Federatīvā Republika/Eiropas Kopienu Komisija
   (Lieta C-279/08 P)
   (2008/C 223/47)
   Tiesvedības valoda — holandiešu
   Lietas dalībnieki
   
      Apelācijas sūdzības iesniedzēja: Eiropas Kopienu Komisija (pārstāvji — H. Van Vliet, K. Gross un C. Urraca Gaviedes)
   
      Pārējie lietas dalībnieki: Nīderlandes Karaliste, Vācijas Federatīvā Republika
   Apelācijas sūdzības iesniedzējas prasījumi:
   
               —
            
            
               Pamatā:
               
                           a)
                        
                        
                           atcelt apstrīdēto spriedumu;
                        
                     
                           b)
                        
                        
                           atzīt par nepieņemamu prasību atcelt lēmumu un
                        
                     
                           c)
                        
                        
                           piespriest Nīderlandes Karalistei atlīdzināt tiesāšanās izdevumus tiesvedībā Pirmās instances tiesā un Eiropas Kopienu tiesā;
                        
                     
         
               —
            
            
               Pakārtoti:
               
                           a)
                        
                        
                           atcelt apstrīdēto spriedumu;
                        
                     
                           b)
                        
                        
                           noraidīt prasību atcelt lēmumu un
                        
                     
                           c)
                        
                        
                           piespriest Nīderlandes Karalistei atlīdzināt tiesāšanās izdevumus tiesvedībā Pirmās instances tiesā un Eiropas Kopienu tiesā.
                        
                     
         Pamati un galvenie argumenti
   
               —
            
            
               Pirmā Komisijas izvirzītā pamata mērķis ir pierādīt, ka Pirmās instances tiesa kļūdaini atzina par pieņemamu Nīderlandes Karalistes celto prasību.
               Komisija uzskata, ka no Tiesas judikatūras un it īpaši no Tiesas rīkojuma lietā C-164/02 izriet, ka dalībvalsts nevar lūgt atcelt Komisijas lēmumu, kurā Komisija atzīst par saderīgu ar kopējo tirgu šīs dalībvalsts paziņotu atbalsta pasākumu.
            
         
               —
            
            
               Otrais izvirzītais pamats (pakārtoti) attiecas uz faktu, ka Pirmās instances tiesa kļūdaini secināja, ka apstrīdētais pasākums nebija selektīvs, proti, ka tas nedeva priekšroku konkrētiem uzņēmumiem EKL 87. panta 1. punkta izpratnē. Komisija apgalvo arī, ka Pirmās instances tiesa kļūdaini secināja, ka, pat ja pats pasākums būtu selektīvs, tas tomēr nebija atbalsta pasākums, ņemot vērā tā mērķi un ņemot vērā to, ka šī pasākuma pamatojums rodams režīma vispārējā raksturā un sistēmā.